[{"text_idx": "#000000", "text": "Ymosodiadau rhyw: Arestio dau ddyn"}, {"text_idx": "#000002", "text": "Mae Heddlu'r De, sy'n ymchwilio i dri ymosodiad rhyw yng nghanol Caerdydd o fewn pum diwrnod, wedi arestio dau ddyn ddydd Iau."}, {"text_idx": "#000003", "text": "Cafodd y cyntaf - dyn 22 oed o Gaerdydd - ei arestio yn gynnar ddydd Iau ac mae'n cael ei gadw yn y ddalfa."}, {"text_idx": "#000004", "text": "Cyhoeddodd Heddlu'r De ddiwedd y prynhawn ddydd Iau fod ail ddyn - dyn 40 oed o ardal Glan-yr-afon - wedi cael ei arestio mewn cysylltiad a\u0302'r digwyddiad gwreiddiol, ac mae'n cael ei gadw yng ngorsaf heddlu Bae Caerdydd."}, {"text_idx": "#000005", "text": "Digwyddodd yr ymosodiad diweddara fore Iau tua 04:30 yn ardal Neuadd y Ddinas a dywed yr heddlu ei fod yn ymosodiad rhyw difrifol. Cafodd parc ger Neuadd y Ddinas ei gau tra bod heddlu fforensig yn archwilio'r safle."}, {"text_idx": "#000006", "text": "Yn o\u0302l llefarydd ar ran yr heddlu maen nhw hefyd yn ymchwilio i ddau ymosodiad rhyw arall yn y ddinas."}, {"text_idx": "#000008", "text": "Cadarnhaodd y Ditectif Prif Arolygydd Richard Jones bod y ferch yr ymosodwyd arni fore Iau yn 19 oed, a'r ddwy ferch arall a ddioddefodd ymosodiadau yn 20 oed."}, {"text_idx": "#000009", "text": "Dywedodd yr uwch arolygydd Andy Valentine: \"Tra bod yna debygrwydd o ran lleoliadau, amseroedd a natur y troseddau, mae'n rhy gynnar i ddweud ai un dyn sy'n gyfrifol."}, {"text_idx": "#000010", "text": "\"Rydym yn gweithio'n galed i ddod o hyd i bwy sy'n gyfrifol, ac mae'r dioddefwr yn cael eu cefnogi gan swyddogion arbenigol.\""}, {"text_idx": "#000012", "text": "Dywed yr heddlu eu bod wrthi yn holi dyn fel rhan o'u hymchwiliad."}, {"text_idx": "#000014", "text": "Dywedodd llefarydd ar ran y brifysgol: \"Rydym yn derbyn bod y rhain yn ddigwyddiadau difrifol ac rydym yn cydweithio yn agos gyda'r heddlu er mwyn helpu gyda'r ymchwiliad."}, {"text_idx": "#000015", "text": "\"Mae'r heddlu yn cynyddu eu presenoldeb yn yr ardal. Maen nhw hefyd yn atgoffa pobl i fod a\u0302 chwmni wrth gerdded gyda'r hwyr ac i wneud hynny mewn ardaloedd sydd a\u0302 golau."}, {"text_idx": "#000016", "text": "\"Mae swyddogion diogelwch y coleg wedi bod yn ymweld a\u0302 lletyau myfyrwyr er mwyn trafod diogelwch."}, {"text_idx": "#000017", "text": "\"Rydym mewn trafodaethau gydag Undeb y Myfyrwyr ac yn trafod mesurau priodol i sicrhau diogelwch myfyrwyr.\""}, {"text_idx": "#000018", "text": "Dylai unrhyw un ag unrhyw wybodaeth gysylltu a\u0302'r heddlu ar 101 neu yn ddienw ar 0800 555 111."}, {"text_idx": "#000019", "text": "Prif StraeonHeddlu 'wedi colli cyfle' cyn i ddyn ladd ei hunCyhoeddwyd5 awr yn o\u0302l'Emosiynol' rhedeg hanner marathon er cof am MacsenCyhoeddwyd19 awr yn o\u0302lTroi caniau a photeli'n arian yn arbrawf AberhondduCyhoeddwyd20 awr yn o\u0302l"}, {"text_idx": "#000020", "text": "Heddlu 'wedi colli cyfle' cyn i ddyn ladd ei hun"}, {"text_idx": "#000021", "text": "'Emosiynol' rhedeg hanner marathon er cof am Macsen"}]